agatharchides-geography.de-mari-erythraeo-excerpta 5.60
60 . Ὅτι ὕστατοι , φησί , τῶν πρὸς μεσημβρίαν οἰκούντων εἰσὶν οὓς Ἕλληνες μὲν Κυναμολγοὺς καλοῦσιν , οἱ δʼ ἀστυγείτονες , ὡς ἄν τις εἴποι , Ἀγρίους βαρβάρους . Οὗτοι κομῆται μέν εἰσι καὶ πώγωνας φέρουσιν ἐξαισίους , κύνας δὲ τρέφουσι πολλοὺς καὶ μεγάλους , ὁμοίως τοῖς Ὑρκανοῖς · καὶ τοὺς ἐπιφοιτῶντας αὐτῶν τὴν χώραν Ἰνδικοὺς βόας διʼ αὐτῶν θηρῶσι , πλῆθος ἐπιφαινομένους ἀμύθητον , ἀπὸ τροπῶν θερινῶν ἕως μέσου χειμῶνος · εἶτα καὶ τὰς τῶν κυνῶν θηλείας ἀμέλγοντες τῷ γάλακτι τρέφονται , καὶ ἐξ ἄλλων δὲ θήρας ζῴων . Καὶ τὰ μὲν τελευταῖα τῶν πρὸς μεσημβρίαν τοιαῦτα . 60 . Τὰς δʼ ἐσχατιὰς τῶν πρὸς μεσημβρίαν μερῶν κατοικοῦσιν ἄνδρες ὑπὸ μὲν τῶν Ἐλλήνων καλούμενοι Κυναμολγοὶ , κατὰ δὲ τὴν τῶν πλησιοχώρων βαρβάρων διάλεκτον Ἄγριοι . Οὗτοι δὲ πώγωνας μὲν φέρουσι παμμεγέθεις , κυνῶν δὲ τρέφουσιν ἀγρίων ἀγέλας πρὸς τὴν τοῦ βίου χρείαν εὐθέτους . Ἀπὸ γὰρ τῶν πρώτων τροπῶν τῶν θερινῶν μέχρι μέσου χειμῶνος Ἰνδικοὶ βόες ἀμύθητοι τὸ πλῆθος ἐπιφοιτῶσιν αὐτῶν τὴν χώραν , ἀδήλου τῆς αἰτίας οὔσης · οὐδεὶς γὰρ οἶδεν , εἴθ᾿ ὑπὸ ζῴων πολλῶν καὶ σαρκοφάγων πολεμούμενοι φεύγουσιν , εἴτε διʼ ἔνδειαν τροφῆς ἐκλείποντες τοὺς οἰκείους τόπους εἴτε διʼ ἄλλην περιπέτειαν , ἣν ἡ μὲν πάντα τὰ παράδοξα γεννῶσα φύσις κατασκευάζει , τὸ δὲ τῶν ἀνθρώπων γένος ἀδυνατεῖ τῷ νῷ συνιδεῖν . Οὐ μὴν ἀλλὰ τοῦ πλήθους οὐ κατισχύοντες διʼ ἑαυτῶν περιγενέσθαι τοὺς κύνας ἐπαφιᾶσι , καὶ μετὰ τούτων ποιούμενοι τὴν θήραν πολλὰ πάνυ τῶν ζῴων χειροῦνται τῶν δὲ ληφθέντων ἃ μὲν πρόσφατα κατεσθίουσιν , ἃ δὲ εἰς ἅλας συντιθέντες ἀποθησαυρίζουσι . Πολλὰ δὲ καὶ τῶν ἄλλων ζῴων διὰ τῆς τῶν κυνῶν ἀλκῆς θηρεύοντες ἀπὸ κρεοφαγίας τὸν βίον ἔχουσι . Τὰ μὲν οὖν τελευταῖα γένη τῶν πρὸς μεσημβρίαν οἰκούντων ἐν μορφαῖς ἀνθρώπων τὸν βίον ἔχει θηριώδη · λείπεται δὲ διελθεῖν ὑπὲρ δύο ἐθνῶν , τῶν τε Αἰθιόπων καὶ τῶν Τρωγλοδυτῶν . Ἀλλὰ περὶ μὲν Αἰθιόπων ἀναγεγράφαμεν ἐν ἄλλοις , περὶ δὲ τῶν Τρωγλοδυτῶν νῦν ἐροῦμεν .
Lemmas: 60 . ὅτι ὕστατος , φημί , ὁ πρός μεσημβρία οἰκέω εἰμί ὅς Ἕλλην μέν Κυναμολγοί καλέω , ὁ δέ ἀστυγείτων , ὡς ἄν τις λέγω , Ἄγριος βάρβαρος . οὗτος κομήτης μέν εἰμί καί πώγων φέρω ἐξαίσιος , κύων δέ τρέφω πολύς καί μέγας , ὅμοιος ὁ Ὑρκανός · καί ὁ ἐπιφοιτάω αὐτός ὁ χώρα Ἰνδικός βοῦς διά αὐτός θηράω , πλῆθος ἐπιφαίνω ἀμύθητος , ἀπό τροπή θερινός ἕως μέσος χειμών · εἶτα καί ὁ ὁ κύων θῆλυς ἀμέλγω ὁ γάλα τρέφω , καί ἐκ ἄλλος δέ θήρα ζῷον . καί ὁ μέν τελευταῖος ὁ πρός μεσημβρία τοιοῦτος . 60 . ὁ δέ ἐσχατιά ὁ πρός μεσημβρία μέρος κατοικέω ἀνήρ ὑπό μέν ὁ Ἕλλην καλέω Κυναμολγοί , κατά δέ ὁ ὁ πλησιόχωρος βάρβαρος διάλεκτος Ἄγριος . οὗτος δέ πώγων μέν φέρω παμμεγέθης , κύων δέ τρέφω ἄγριος ἀγέλη πρός ὁ ὁ βίος χρεία εὔθετος . ἀπό γάρ ὁ πρῶτος τροπή ὁ θερινός μέχρι μέσος χειμών Ἰνδικός βοῦς ἀμύθητος ὁ πλῆθος ἐπιφοιτάω αὐτός ὁ χώρα , ἄδηλος ὁ αἰτία εἰμί · οὐδείς γάρ οἶδα , εἴτε ὑπό ζῷον πολύς καί σαρκόφαγος πολεμόω φεύγω , εἴτε διά ἔνδεια τροφή ἐκλείπω ὁ οἰκεῖος τόπος εἴτε διά ἄλλος περιπέτεια , ὅς ὁ μέν πᾶς ὁ παράδοξος γεννάω φύσις κατασκευάζω , ὁ δέ ὁ ἄνθρωπος γένος ἀδυνατέω ὁ νόος συνοράω . οὐ μήν ἀλλά ὁ πλῆθος οὐ κατισχύω διά ἑαυτοῦ περιγίγνομαι ὁ κύων ἐπαφίημι , καί μετά οὗτος ποιέω ὁ θήρα πολύς πάνυ ὁ ζῷον χειρόω ὁ δέ λαμβάνω ὅς μέν πρόσφατος κατεσθίω , ὅς δέ εἰς ἅλς συντίθημι ἀποθησαυρίζω . πολύς δέ καί ὁ ἄλλος ζῷον διά ὁ ὁ κύων ἀλκή θηρεύω ἀπό κρεοφαγία ὁ βίος ἔχω . ὁ μέν οὖν τελευταῖος γένος ὁ πρός μεσημβρία οἰκέω ἐν μορφή ἄνθρωπος ὁ βίος ἔχω θηριώδης · λείπω δέ διέρχομαι ὑπέρ δύο ἔθνος , ὁ τε Αἰθίοψ καί ὁ Τρωγλοδύτης . ἀλλά περί μέν Αἰθίοψ ἀναγράφω ἐν ἄλλος , περί δέ ὁ Τρωγλοδύτης νῦν λέγω .